Gresvik Idrettsforening

Gresvik Idrettsforening ble stiftet i 1905 som Græsvig Fodboldklub, en idrettsforening fra Gressvik i Fredrikstad. Fotballaget deres ligger i 5. divisjon fotball for herrer sesongen 2013. Klubben har også et B-lag som for tiden holder til i 6.divisjon. GIF holder til i Trondalen, der det er et klubbhus med 8 store garderober og egen dommergarderobe. Klubben har kampgodkjent grusbane som egentlig er en gressbane anlagt i 1930 med flomlys, en gressbane  anlagt i 1956 samt en ny kunstgressbane med flomlys.

Tabell

Historikk
Klubben er en forlengelse av Græsvig Fodboldklub fra 1905. Den kom i gang ved at unge menn fra Orsebingen ved Volleberget og Habekkdammen nord på Gressvik barket sammen og spilte fotball. Utstyret var sjøstøvler eller trebunner. Klubben er dokumentert registrert i Norges Fotballforbund 1907 med blå og hvite vertikalstripete trøyer med sort bukse. Reservedraktene var røde og hvite vertikalstripete trøyer med sorte bukser. Den første banen som ble brukt er i Trondalen, rett under dammene. Den måtte de gi opp fordi de hadde ikke råd til å betale leie. Da de startet opp igjen, brukte de en bane i området ved Nordre Bruket, som er ved Habekk. Den ble fratatt klubben til potetdyrking i perioden 1914-1918.

Selv om det fra 1911 til 1914 var konkurrenten "Ørna" som sto for fotballspillet, med mørkeblå trøyer og sort bukse var GFK fortsatt aktive, og i 1915 ble Græsvig Fodboldklub kretsmester klasse C.

Underveis, etter første verdenskrig 1914-1918, oppstod Gressvik Turn & Idrettsforening ca. 1919, men de ble aldri aktive. Derimot gjenoppstod Ørna, også de ca. 1919. Også  en fjerde klubb under navnet Frigg samt Gressvik TIF kom på banen, men alle tre klubbene ønsket å være førende, og det ble søkt Onsøy kommune om midler til bane og drift. Det ble imidlertid avslått. Den neste fotballbanen ble derfor Lindeblad-løkka, der "rundtomkring" ligger i Ålestranda. Ørna hadde også en konkurrent som gikk under navnet Øyenkilen Fotballklubb. Ørna slet med kamparena og fikk enkelte ganger låne Øyenkilen FKs bane Møklegårdsbanen. Etter hvert byttet Ørna til hvite trøyer og sort bukse.

Ørna skiftet i 1924 navn til Gressvik Fotballklubb. Det var lite populært i Gressvik TIF, som den 12. mars 1922 hadde skiftet navn til Gresvik IF. Ørna/GFK inviterte til sambarbeid. Det var ikke ønsket i GTIF/GIF, men flere medlemmer meldte overgang til GFK.
Samtidig levde Øyenkilen FK og de spilte sine privatkamper og hadde hvit trøye med sort krave og midtstolpe og sorte bukser.
Verd å merke seg er at brødrene Rolf og Erling Henriksen var aktive i alle tre klubbene. Frigg forsvant stille ut og man antar at de gikk inn i Ørna.

Først den 8. mars 1928 ble samarbeidet bekreftet og formalisert. Fra den tid ble det Gresvik IF, og spilledrakten var blå trøye med sort mavebind og sorte bukser. Gresvik IF ble etter søknad til Smålenenes Fotballkrets tildelt plass i seriesystemet i 1928. Det etter at Borgar IF måtte trekke sin deltagelse og ble lagt ned. I 1938 ble det bestemt at Gresvik IF skulle bytte draktfarge. Trøyen skulle være kornblå,(som var fargen i Onsøy kommunevåpen) med hvite bukser, mens byttetrøyen skulle være brun med hvite bukser. Dette er også dagens trøyer, og de ble først godkjent av NFF den 11. februar 1949. Den sene saksgangen var på grunn av 2 verdenskrig.

I august hvert år arrangeres en tradisjonell fotballturnering for barn fra 6 til 12 år. GIF-cupen startet i 1969 og er en av østlandet største turneringer.

Eksterne lenker


Kategori:Idrettslag i Fredrikstad
Kategori:Idrettslag etablert i 1905
Kategori:Fotballag i Fredrikstad
Kategori:Fotballag etablert i 1905